Symbol berlínskeho metra – veľké biele U – na stanici Kochstraße, neďaleko niekdajšieho Checkpointu Charlie.
Mapa siete v roku 2020
**Berlínske metro** (po nemecky *Berliner U-Bahn*) predstavuje chrbtovú kosť celej mestskej hromadnej dopravy v nemeckom hlavnom meste, Berlíne. Metro, ale aj električky a autobusy, prevádzkuje spoločnosť Berliner Verkehrsbetriebe (BVG). Sieť metra tvorí deväť liniek, pričom história niektorých z nich je dlhšia než 100 rokov. Prvé vlaky vyšli do berlínskeho podzemia v roku 1902.

V metre funguje dovedna 170 staníc, čo robí z berlínskeho metra deviatu najväčšiu sieť podľa počtu staníc na svete. Celková dĺžka siete je 151,7 km. Pozostáva z deviatich liniek, ktoré sú označené ako U1 až U9. Ako symbol celého dopravného systému sa používa veľké biele písmeno U na modrom pozadí.

Sieť
----

Značenie jednotlivých liniek metra v predvojnovom období pozostávalo z písmen. V prípade, že trasa mala vetvu, k písmenu sa pridávala aj rímska číslica. Tento systém sa používal až do 60. rokov na oboch stranách múru. 

Po postavení múru, vo Východnom Berlíne ostala celá linka E a východná časť linky A. Táto zvláštnosť a fakt, že navigácia na iba dvoch linkách bola jednoduchá spôsobili, že postupne bolo značenie liniek na východe úplne zanechané. 

Západný Berlín zanechal systém písmen v roku 1966 a vymenil ho značením pomocou číslic 1 až 9 – systém, ktorý je používaný dodnes. Najkratšia linka v sieti bola linka číslo 5, ktorá pozostávala iba z dvoch staníc (Deutsche Oper – Richard-Wagner-Platz). V roku 1970 bola uzavretá a nahradená predĺžením linky 7, ktorú otvorili o pár rokov neskôr. Táto skutočnosť uvoľnila číslo 5. Západoberlínsky dopravný podnik sa rozhodol rezervovať číslo 5, pre východoberlínsku linku E v prípade znovuzjednotenia Nemecka. Linka E bola jedinou linkou, ktorá sa v celej svojej dĺžke nachádzala na východoberlínskom území a tým pádom nebola zahrnutá do nového západného číslovania. 

V roku 1984, sa spoločnosť BVG stala prevádzkovateľom západoberlínskej S-Bahn, ktorú dovtedy prevádzkovala východonemecká spoločnosť Deutsche Reichsbahn. BVG muselo do svojho systému číslovania zahrnúť aj linky S-Bahn. Linky S-Bahn preto dostali predponu „S" a linky metra (U-Bahn) dostali predponu „U", takže „linka 1" sa stala „U1" atď.

Linky
-----

| # | úsek | otvorenie | dĺžka v km | počet staníc |
| --- | --- | --- | --- | --- |
| **U1** | Uhlandstraße – Warschauer Straße | 1902 | 8,81 | 13 |
| **U2** | Pankow – Ruhleben | 1902 | 20,39 | 29 |
| **U3** | Nollendorfplatz – Krumme Lanke | 1913 | 12,10 | 15 |
| **U4** | Nollendorfplatz – Innsbrucker Platz | 1910 | 2,86 | 5 |
| **U5** | Alexanderplatz – Hönow | 1930 | 18,35 | 20 |
| **U55** | Hauptbahnhof – Brandenburger Tor | 2009 | 1,47 | 3 |
| **U6** | Alt-Tegel – Alt-Mariendorf | 1923 | 19,88 | 29 |
| **U7** | Rathaus Spandau – Rudow | 1924 | 31,76 | 40 |
| **U8** | Wittenau – Hermannstraße | 1927 | 18,04 | 24 |
| **U9** | Rathaus Steglitz – Osloer Straße | 1961 | 12,52 | 18 |

Referencie
----------

1. ↑   *Timetables, Routes & Maps : The Berlin underground* [online]. Berliner Verkehrsbetriebe, [cit. 2014-01-10]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Berlínske metro**

Externé odkazy
--------------

* Oficiálna stránka
* Online mapa siete

  


| * z
* d
* u
Metrá v Európe |
| --- |
| Stredná Európa | 
* Berlín
* Budapešť
* Hamburg
* Lausanne
* Mníchov
* Norimberg
* Praha
* Serfaus
* Varšava
* Viedeň

 |
| Západná Európa | 
* Amsterdam
* Brusel
* Lille
* Londýn
* Lyon
* Marseille
* Newcastle
* Paríž
* Rennes
* Rotterdam
* Štokholm
* Toulouse

 |
| Južná Európa | 
* Barcelona
* Bilbao
* Janov
* Catania
* Lisabon
* Madrid
* Miláno
* Neapol
* Palma
* Rím
* Sevilla
* Turín

 |
| Severná Európa | 
* Helsinki
* Kodaň
* Oslo
* Štokholm

 |
| Juhovýchodná Európa | 
* Atény
* Belehrad
* Bukurešť
* Istanbul
* Sofia

 |
| Východná Európa | 
* Dnipro
* Charkov
* Kazaň
* Kyjev
* *Kryvyi Rih*
* Minsk
* Moskva
* Nižnij Novgorod
* Petrohrad
* Samara
* *Volgograd*

 |